Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: (4) A felvételi eljárásnak e rendeletben nem szabályozott kérdéseire a nevelési-oktatási intézmények működéséről szóló 11/1994. (VI. 8.) MKM rendelet 26. §-ának
Paragraph Index: 204

(2) Amennyiben a gimnázium kilencedik évfolyamánál alacsonyabb évfolyamára történő jelentkezési kérelmek elbírálása — a jelentkezők magas száma miatt — az (1) bekezdésében foglaltak szerint nem oldható meg, az iskola a felvételi tájékoztatójában — a fenntartó egyetértésével — a felvételt, átvételt, illetve a felvételi eljárás keretében megszervezett szóbeli meghallgatást — az általános felvételi eljárást megelőzően, egységes követelmények szerint szervezett, írásbeli vizsgán (a továbbiakban: felvételi eljárást megelőző írásbeli vizsga) való részvételhez kötheti. E bekezdés alkalmazásában a jelentkezők magas számának az tekinthető, ha az előző három év átlagában a jelentkezők létszáma háromszorosa volt a felvehetők létszámának.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes